

**Sürgősségi indítvány!**

**Előterjesztés**

az önkormányzat és intézményeinek előirányzat módosításairól

**Tisztelt Közgyűlés!**

1.

Eger Megyei Jogú Város Önkormányzatának 2024. évi I-III. negyedévi gazdálkodási adatainak felülvizsgálata alapján megállapítást nyert, hogy az önkormányzatnak éves szinten jelentős bevétel kieséssel (támogatási és külső finanszírozási bevétel nélkül) kell számolnia. A bevétel kiesés főleg a közhatalmi-, működési-, és felhalmozási saját bevételek esetében várható az alábbiak szerint:

**Bevételek várható alakulása** millió Ft-ban

|  |  |  |  |  |  |  |
| --- | --- | --- | --- | --- | --- | --- |
| **Fejezet** | **Bevételek** | **Eredeti előirányzat** | **Várható módosított előirányzat**  **2024.12.31** | **2024.**  **09.30-i teljesítés** | **Várható teljesítés 2024.12.31** | **Várható bevétel kiesés** |
| **II.** | **Közhatalmi bevételek** | **8.246,5** | **8.246,5** | **7.266,3** | **7 534,7** | **-711,8** |
| **II.** | **Működési bevételek** | **2.183,0** | **2.183,0** | **1.043,9** | **1 845,7** | **-337,3** |
|  | *ebből többek között:* |  |  |  |  |  |
|  | *Kamatbevételek* | *306,0* | *306,0* | *138,1* | *167,1* | *-138,9* |
|  | *Értékesített tárgyi eszközök és immat.javak fizetendő áfa bevétele* | *206,0* | *206,0* | *6,4* | *8,9* | *-197,1* |
| **II.** | **Felhalmozási bevételek** | **763,0** | **763,0** | **53,7** | **65,6** | **-697,4** |
|  | *ebből többek között:* |  |  |  |  |  |
|  | *Telekeladás* | *401,2* | *401,2* | *3,4* | *3,4* | *-397,8* |
|  | *Egyéb ingatlan értékesítés* | *355,9* | *355,9* | *41,1* | *52,3* | *-303,6* |
| **VII.** | **Elvonások és befizetések bevételei** | **288,1** | **288,1** | **218,5** | **261,5** | **-26,6** |
| **Összesen:** | | | | | | **-1 773,1** |

A jelentős bevételkiesés fedezetének megteremtése, a működés biztosítása és a költségvetési év szabályszerű lezárása érdekében az önkormányzatnál a 2024. év 10-12. hónapok vonatkozásában a kiadási előirányzatok felhasználása kizárólag szigorú és folyamatos felügyelet mellett a bevételek függvényében történhet.

A felügyelt gazdálkodás ellenére az önkormányzat feladatellátásához (244 millió Ft) és intézményi pótelőirányzatok (111 millió Ft) biztosításához - az érintett intézmények vezetőinek előzetes tájékoztatásával - az alábbi költségvetési szervek kiadási előirányzatának csökkentése szükséges:

Ft-ban

|  |  |
| --- | --- |
| **Intézmény** | **Elvonás** |
| Egri Kulturális és Művészeti Központ | 14.000.000 Ft |
| Egri Városi Sportiskola | 44.000.000 Ft |
| Egri Szociális Szolgáltató Intézmény | 29.000.000 Ft |
| Egri Kertvárosi Óvoda | 9.000.000 Ft |
| Gyermekjóléti és Bölcsődei Igazgatóság | 43.000.000 Ft |
| Harlekin Bábszínház | 2.000.000 Ft |
| Egri Közszolgáltatások Városi Intézménye | 31.000.000 Ft |
| Bródy Sándor Könyvtár | 23.000.000 Ft |
| Eger Megyei Jogú Város Polgármesteri Hivatal | 160.000.000 Ft |
| **Összesen:** | **355.000.000 Ft** |

2. A Gárdonyi Géza Színház 2024. évi költségvetésével összefüggő előirányzat módosítások:

1. az intézmény 27 millió Ft előirányzat átcsoportosítását kéri egyéb működési célú kiadásokról dologi kiadásokra.
2. Eger Megyei Jogú Város Önkormányzata Közgyűlésének 154/2024. (IV.04.) számú határozatával elrendelte a Gárdonyi Géza Színháznál 12.276.530 Ft pótfedezet biztosítását az önkormányzati feladatellátás tartalékának csökkentésével, azzal, hogy ha az intézmény többletbevételt realizál, akkor az összeg visszapótlásra kerül. Az intézménynél 2024.11.11-ig 18.976.513 Ft többletbevétel keletkezett. A többletbevétel előirányzatosítását követően a közgyűlési határozatnak megfelelően a pótfedezet visszapótolható.

3.

Az alábbi intézmények 2024. évi költségvetéséhez pótelőirányzat biztosítása szükséges:

* A Benedek Elek Óvoda többlet személyi juttatásaira és járulékaira (kötelező feladat) 9 millió Ft összegben,
* A Szivárvány Óvoda többlet személyi juttatásaira és járulékaira (kötelező feladat) 12 millió Ft összegben,
* A Dobó István Vármúzeum 2024. évi működési bevételének (kötelező feladat) várható kiesése miatt 90 millió Ft összegben.

4.

Az alábbi intézmények a realizált többletbevételük előirányzatosítását kérték a 2024. évi költségvetésben:

* Egri Kulturális és Művészeti Központ 12.621.352 Ft összegben
* Egri Városi Sportiskola 12.297.731 Ft összegben
* Egri Szociális Szolgáltató Intézmény 8.087.305 Ft összegben
* Szivárvány Óvoda 6.522.388 Ft összegben
* Gyermekjóléti és Bölcsődei Igazgatóság 10.130.823 Ft összegben
* Harlekin Bábszínház 8.542.544 Ft összegben
* Bródy Sándor Könyvtár 2.086.345 Ft összegben

5.

A Közgyűlés 2024. november 28-i ülésének 16. napirendi pontjában szerepelt az Egri Fejlesztési Ügynökség Kft. alapítására vonatkozó javaslat. A cégalapításra és a társaság működésével kapcsolatos döntések meghozatalára irányuló előterjesztésben jeleztem, hogy az egyszemélyes önkormányzati gazdasági társaság indulásához, annak működése biztosíthatóságához kapcsolódóan tagi kölcsön nyújtásáról és az ehhez szükséges költségvetési fedezet megteremtéséről külön előterjesztés keretében dönthet a Közgyűlés. Javaslom, hogy az alapítást követően a Kft. működésének megkezdéséhez 30 millió Ft összegű rövid lejáratú (2025.12.31.) tagi kölcsön nyújtásáról döntsön alapítói jogkörében a Közgyűlés a 2024. évi költségvetés terhére.

6. A 6. számú határozati javaslatban javaslom a Közgyűlésnek a testület 2024. június 27. napján tartott ülésén a költségvetést érintően hozott, teljesítésre nem került három határozatának egyidejű visszavonását.

Kérem a T. Közgyűlést az előterjesztés megtárgyalására és a határozati javaslatok elfogadására.

Eger, 2024. november 26.

**Vágner Ákos**

polgármester

**1. számú határozati javaslat:**

**Eger Megyei Jogú Város Önkormányzatának Közgyűlése az alábbi előirányzat módosításokat rendeli el a 2024. évi költségvetésben:**

1. **I/1 Egri Kulturális és Művészeti Központ 2024. évi költségvetésében a személyi juttatások (kötelező) előirányzatának csökkentését 8.000.000 Ft-tal, munkaadókat terhelő járulékok és szociális hozzájárulási adó (kötelező) előirányzatának csökkentését 2.000.000 Ft-tal, dologi kiadások előirányzatának csökkentését (kötelező) 4.000.000 Ft-tal az intézményfinanszírozás bevételi előirányzatának egyidejű csökkentése mellett.**
2. **I/2 Egri Városi Sportiskola 2024. évi költségvetésében a munkaadókat terhelő járulékok és szociális hozzájárulási adó (kötelező) előirányzatának csökkentését 8.000.000 Ft-tal, dologi kiadások (kötelező) előirányzatának csökkentését 30.000.000 Ft-tal, a beruházások (kötelező) előirányzatának csökkentését 6.000.000 Ft-tal, az intézményfinanszírozás bevételi előirányzatának egyidejű csökkentése mellett.**
3. **I/3 Egri Szociális Szolgáltató Intézmény 2024. évi költségvetésében a személyi juttatások (kötelező) előirányzatának csökkentését 8.849.557 Ft-tal, a munkaadókat terhelő járulékok és szociális hozzájárulási adó (kötelező) csökkentését 1.150.443 Ft-tal, a dologi kiadások (kötelező) előirányzatának csökkentését 19.000.000 Ft-tal, az intézményfinanszírozás bevételi előirányzatának egyidejű csökkentése mellett.**
4. **I/4 Egri Kertvárosi Óvoda 2024. évi költségvetésében a dologi kiadások (kötelező) előirányzatának csökkentését 5.000.000 Ft-tal, a beruházások (kötelező) előirányzatának csökkentését 4.000.000 Ft-tal, az intézményfinanszírozás bevételi előirányzatának egyidejű csökkentése mellett.**
5. **I/7 Gyermekjóléti és Bölcsődei Igazgatóság 2024. évi költségvetésében a személyi juttatások (kötelező) előirányzatának csökkentését 9.000.000 Ft-tal, a munkaadókat terhelő járulékok és szociális hozzájárulási adó (kötelező) előirányzatának csökkentését 1.170.000 Ft-tal, a dologi kiadások (kötelező) előirányzatának csökkentését 16.528.000 Ft-tal, a beruházások (kötelező) előirányzatának csökkentését 13.000.000 Ft-tal, a felújítások (kötelező) előirányzatának csökkentését 3.302.000 Ft-tal, az intézményfinanszírozás bevételi előirányzatának egyidejű csökkentése mellett.**
6. **I/9 Harlekin Bábszínház 2024. évi költségvetésében a munkaadókat terhelő járulékok és szociális hozzájárulási adó (kötelező) előirányzatának csökkentését 1.500.000 Ft-tal, a dologi kiadások (kötelező) előirányzatának csökkentését 500.000 Ft-tal, az intézményfinanszírozás bevételi előirányzatának egyidejű csökkentése mellett.**
7. **I/10 Egri Közszolgáltatások Városi Intézménye 2024. évi költségvetésében a munkaadókat terhelő járulékok és szociális hozzájárulási adó (kötelező) előirányzatának csökkentését 4.000.000 Ft-tal, a dologi kiadások (kötelező) előirányzatának csökkentését 18.000.000 Ft-tal, a beruházások (kötelező) előirányzatának csökkentését 9.000.000 Ft-tal, az intézményfinanszírozás bevételi előirányzatának egyidejű csökkentése mellett.**
8. **I/11 Bródy Sándor Könyvtár 2024. évi költségvetésében a dologi kiadások (kötelező) előirányzatának csökkentését 23.000.000 Ft-tal, az intézményfinanszírozás bevételi előirányzatának egyidejű csökkentése mellett.**
9. **I/13 Eger Megyei Jogú Város Polgármesteri Hivatal 2024. évi költségvetésében a személyi juttatások (kötelező) előirányzatának csökkentését 89.000.000 Ft-tal, a munkaadókat terhelő járulékok és szociális hozzájárulási adó (kötelező) előirányzatának csökkentését 24.000.000 Ft-tal, a dologi kiadások (kötelező) előirányzatának csökkentését 40.000.000 Ft-tal, a beruházások (kötelező) előirányzatának csökkentését 5.000.000 Ft-tal, a felújítások (kötelező) előirányzatának csökkentését 2.000.000 Ft-tal, az intézményfinanszírozás bevételi előirányzatának egyidejű csökkentése mellett.**
10. **Az Önkormányzat 2024. évi költségvetésében az V/8 Önkormányzati feladatellátás tartaléka címszám (kötelező) előirányzatának növelését 355.000.000 Ft-tal az intézményfinanszírozás kiadási előirányzatának egyidejű csökkentése mellett.**

**Felelős: Vágner Ákos polgármester**

**dr. Barta Viktor jegyző megbízásából**

**Vincze Adrienn gazdasági irodavezető**

**Határidő: azonnal**

**2. számú határozati javaslat:**

1. **Eger Megyei Jogú Város Önkormányzatának Közgyűlése elrendeli az I/8 Gárdonyi Géza Színház 2024. évi költségvetésében az egyéb működési célú kiadások (kötelező) előirányzatának csökkentését 27.000.000 Ft-tal a dologi kiadások (kötelező) előirányzatának egyidejű növelése mellett.**
2. **Eger Megyei Jogú Város Önkormányzatának Közgyűlése elrendeli az I/8 Gárdonyi Géza Színház 2024. évi költségvetésében a működési bevételek (kötelező) előirányzatának növelését 18.976.513 Ft-tal a dologi kiadások (kötelező) előirányzatának egyidejű növelése mellett.**
3. **Eger Megyei Jogú Város Önkormányzatának Közgyűlése elrendeli az I/8 Gárdonyi Géza Színház 2024. évi költségvetésében a dologi kiadások (kötelező) előirányzatának csökkentését 12.276.530 Ft-tal az intézményfinanszírozás bevételi előirányzatának egyidejű csökkentése mellett. Továbbá elrendeli az Önkormányzat 2024. évi költségvetésében az V/8 Önkormányzati feladatellátás tartaléka címszám (kötelező) előirányzatának növelését 12.276.530 Ft-tal az intézményfinanszírozás kiadási előirányzatának egyidejű csökkentése mellett.**

**Felelős: Vágner Ákos polgármester**

**dr. Barta Viktor jegyző megbízásából**

**Vincze Adrienn gazdasági irodavezető**

**Határidő: azonnal**

**3. számú határozati javaslat:**

* + 1. **Eger Megyei Jogú Város Önkormányzatának Közgyűlése elrendeli az I/5 Benedek Elek Óvoda 2024. évi költségvetésében a személyi juttatások (kötelező) előirányzatának növelését 7.964.602 Ft-tal, a munkaadókat terhelő járulékok és szociális hozzájárulási adó (kötelező) előirányzatának növelését 1.035.398 Ft-tal, az intézményfinanszírozás bevételi előirányzatának egyidejű növelése mellett. Továbbá elrendeli az Önkormányzat 2024. évi költségvetésében az V/8 Önkormányzati feladatellátás tartaléka címszám (kötelező) előirányzatának csökkentését 9.000.000 Ft-tal, az intézményfinanszírozás kiadási előirányzatának egyidejű növelése mellett.**
    2. **Eger Megyei Jogú Város Önkormányzatának Közgyűlése elrendeli az I/6 Szivárvány Óvoda 2024. évi költségvetésében a személyi juttatások (kötelező) előirányzatának növelését 10.619.469 Ft-tal, a munkaadókat terhelő járulékok és szociális hozzájárulási adó (kötelező) előirányzatának növelését 1.380.531 Ft-tal, az intézményfinanszírozás bevételi előirányzatának egyidejű növelése mellett. Továbbá elrendeli az Önkormányzat 2024. évi költségvetésében az V/8 Önkormányzati feladatellátás tartaléka címszám (kötelező) előirányzatának csökkentését 12.000.000 Ft-tal, az intézményfinanszírozás kiadási előirányzatának egyidejű növelése mellett.**
    3. **Eger Megyei Jogú Város Önkormányzatának Közgyűlése elrendeli az I/12 Dobó István Vármúzeum 2024. évi költségvetésében a működési bevételek (kötelező) előirányzatának csökkentését 90.000.000 Ft-tal, az intézményfinanszírozás bevételi előirányzatának egyidejű növelése mellett. Továbbá elrendeli az Önkormányzat 2024. évi költségvetésében az V/8 Önkormányzati feladatellátás tartaléka címszám (kötelező) előirányzatának csökkentését 90.000.000 Ft-tal, az intézményfinanszírozás kiadási előirányzatának egyidejű növelése mellett.**

**Felelős: Vágner Ákos polgármester**

**dr. Barta Viktor jegyző megbízásából**

**Vincze Adrienn gazdasági irodavezető**

**Határidő: azonnal**

**4. számú határozati javaslat:**

1. **Eger Megyei Jogú Város Önkormányzatának Közgyűlése elrendeli az I/1 Egri Kulturális és Művészeti Központ 2024. évi költségvetésében a működési bevételek (kötelező) előirányzatának növelését 12.621.352 Ft-tal, a személyi juttatások (kötelező) előirányzatának 11.169.338 Ft-tal, valamint a munkaadókat terhelő járulékok és szociális hozzájárulási adó (kötelező) előirányzatának 1.452.014 Ft-tal történő egyidejű növelése mellett.**
2. **Eger Megyei Jogú Város Önkormányzatának Közgyűlése elrendeli az I/2 Egri Városi Sportiskola 2024. évi költségvetésében a működési bevételek (kötelező) előirányzatának növelését 12.297.731 Ft-tal, a dologi kiadások (kötelező) előirányzatának egyidejű növelése mellett.**
3. **Eger Megyei Jogú Város** **Önkormányzatának Közgyűlése elrendeli az I/3 Egri Szociális Szolgáltató Intézmény 2024. évi költségvetésében a működési bevételek (kötelező) előirányzatának növelését 8.087.305 Ft-tal, a személyi juttatások (kötelező) előirányzatának 7.156.907 Ft-tal, valamint a munkaadókat terhelő járulékok és szociális hozzájárulási adó (kötelező) előirányzatának 930.398 Ft-tal történő egyidejű növelése mellett.**
4. **Eger Megyei Jogú Város Önkormányzatának Közgyűlése elrendeli az I/6 Szivárvány Óvoda 2024. évi költségvetésében a működési bevételek (kötelező) előirányzatának növelését 6.522.388 Ft-tal, a személyi juttatások (kötelező) előirányzatának 5.772.025 Ft-tal, valamint a munkaadókat terhelő járulékok és szociális hozzájárulási adó (kötelező) előirányzatának 750.363 Ft-tal történő egyidejű növelése mellett.**
5. **Eger Megyei Jogú Város Önkormányzatának Közgyűlése elrendeli az I/7 Gyermekjóléti és Bölcsődei Igazgatóság 2024. évi költségvetésében a működési bevételek (kötelező) előirányzatának növelését 10.130.823 Ft-tal, a személyi juttatások (kötelező) előirányzatának 8.965.330 Ft-tal, valamint a munkaadókat terhelő járulékok és szociális hozzájárulási adó (kötelező) előirányzatának 1.165.493 Ft-tal történő egyidejű növelése mellett.**
6. **Eger Megyei Jogú Város Önkormányzatának Közgyűlése elrendeli az I/9 Harlekin Bábszínház 2024. évi költségvetésében a működési bevételek (kötelező) előirányzatának növelését 8.542.544 Ft-tal, a személyi juttatások (kötelező) előirányzatának 2.000.000 Ft-tal, a munkaadókat terhelő járulékok és szociális hozzájárulási adó (kötelező) előirányzatának 260.000 Ft-tal, a felújítások (kötelező) előirányzatának 6.282.544 Ft-tal történő egyidejű növelése mellett.**
7. **Eger Megyei Jogú Város Önkormányzatának Közgyűlése elrendeli az I/11 Bródy Sándor Könyvtár 2024. évi költségvetésében a működési bevételek (kötelező) előirányzatának növelését 2.086.345 Ft-tal, a személyi juttatások (kötelező) előirányzatának 1.846.323 Ft-tal, valamint a munkaadókat terhelő járulékok és szociális hozzájárulási adó (kötelező) előirányzatának 240.022 Ft-tal történő egyidejű növelése mellett.**

**Felelős: Vágner Ákos polgármester**

**dr. Barta Viktor jegyző megbízásából**

**Vincze Adrienn gazdasági irodavezető**

**Határidő: azonnal**

**5. számú határozati javaslat:**

1. **Eger Megyei Jogú Város Önkormányzatának Közgyűlése alapítói jogkörében eljárva 30.000.000,- Ft összegű, rövid (2025. december 31. napig) lejáratú, kamatmentes tagi kölcsönt nyújt a kötelező önkormányzati feladatainak ellátásába bevont, egyszemélyes korlátolt felelősségű társasága, az Egri Fejlesztési Ügynökség Kft. (székhelye: 3300 Eger, Dobó István tér 8.) részére a Kft. működésének megkezdéséhez.**
2. **Eger Megyei Jogú Város Önkormányzatának Közgyűlése elrendeli az Önkormányzat 2024. évi költségvetésében a V/8/-/5/K Önkormányzati feladatellátás tartaléka (kötelező) előirányzatának csökkentését 30.000.000 Ft-tal, a IV/2/1/5/Ö Kölcsönök nyújtása/Támogatási kölcsön nyújtása működési célra/Tagi kölcsön nyújtása az Egri Fejlesztési Ügynökség Kft. részére (önként) előirányzatának egyidejű növelése mellett.**
3. **Eger Megyei Jogú Város Önkormányzatának Közgyűlése felhatalmazza a polgármestert és az Egri Fejlesztési Ügynökség Kft. ügyvezetőjét, hogy a tagi kölcsön nyújtásáról szóló szerződést aláírják.**

**Felelős: Vágner Ákos polgármester**

**dr. Barta Viktor jegyző megbízásából**

**Vincze Adrienn gazdasági irodavezető**

**az Egri Fejlesztési Ügynökség Kft. ügyvezetője**

**Határidő: a tagi kölcsön nyújtásáról szóló szerződés megkötésére és a tagi kölcsön egyösszegben történő folyósítására 2024. december 4.**

**6. számú határozati javaslat:**

**Eger Megyei Jogú Város Önkormányzatának Közgyűlése visszavonja a 254/2024. (VI.27.) számú, a 255/2024. (VI.27.) számú, valamint a 256/2024. (VI.27.) számú határozatait.**

**Felelős: Vágner Ákos polgármester**

**dr. Barta Viktor jegyző**

**Vincze Adrienn gazdasági irodavezető**

**Határidő: azonnal**